สวัสดีค่ะ พอดีหนูกินข้าวได้น้อยมากจากที่กินปกติ กินน้อยมาก เหมือนไม่อยากกิน พอกินมันก็จะรู้สึกเศร้า ยังไงไม่รู้ค่ะ ทำยังไงดีคะ
สวัสดีค่ะ อาการกินข้าวได้น้อย เบื่ออาหาร อาจเกิดจาก- การมีความเครียด วิตกกังวล มีเรื่องคิดมาก- มีโรคซึมเศร้า- ทำงานหนักมากไป ออกกำลังกายมากไป ร่างกายอาจอ่อนเพลีย และไม่รู้สึกอยากทานอาหารได้ในบางราย- มีภาวะไทรอยด์ฮอร์โมนต่ำ มักมีอาการอื่นๆ ร่วมอีก เช่น เหนื่อยง่าย ขี้หนาว ท้องผูก น้ำหนักขึ้น ผมร่วง เป็นต้น- โรคติดเชื้อเรื้อรังต่างๆ เช่น วัณโรค HIV ไวรัสตับอักเสบ เป็นต้น- โรคภูมิแพ้ตนเองบางชนิด- ไตวายเรื้อรัง ตับเรื้อรัง หัวใจวาย- ลำไส้แปรปรวน กรดไหลย้อน กระเพาะอาหารอักเสบ- โรคมะเร็งชนิดต่างๆ- การใช้ยาบางชนิด รวมถึงยาเสพติดหากยังไม่มีอาการผิดปกติอื่นๆ ทั้งทางร่างกายและความผิดปกติทางจิตใจ รวมถึงน้ำหนักตัวยังไม่ลดลง อาจสังเกตอาการไปก่อน หากทานได้น้อย ก็ควรทานบ่อยครั้งขึ้น เช่น อาจทาน 4-5 ครั้งต่อวันหรือมากกว่านั้น ทานเฉพาะอาหารที่มีประโยชน์ ไม่ทานของหวาน และอาหารที่ไม่มีประโยชน์ต่างๆ นอกจากนี้ ควรพยายามดื่มน้ำให้เพียงพอในแต่ละวันด้วยค่ะ และควรนอนหลับพักผ่อนให้เพียงพอ ออกกำลังกายเป็นประจำแต่ไม่หักโหม ก็อาจช่วยให้เรารู้สึกหิวได้ หรือนอกจากนี้ อาจดูภาพอาหารต่างๆ ดูการรีวิวการทำอาหาร การพาชิมอาหาร ก็อาจทำให้เรารู้สึกอยากทานขึ้นมาได้ค่ะแต่หากยังคงทานอาหารไม่ได้ จนมีน้ำหนักลดลงอย่างมีนัยสำคัญ คือลดไปมากกว่า 5% ใน 3 เดือน หรือมีอาการผิดปกติอื่นๆ ทางร่างกายร่วมด้วยก็ควรไปพบแพทย์เพื่อตรวจหาสาเหตุค่ะ